Downloaded from YTS.BZ
Official YIFY movies site: YTS.BZ
Nu auzisem înregistrarea.
Nici acum nu vreau s-o aud.
Nu îi pot auzi vocea.
Vocea lui era foarte specială.
Vocea lui, vorbea atât de frumos.
Știam că, de îndată ce-l aud,
n-o să fac față.
Această copie este pregătită de Turnul de Control Aerian Seattle.
Se referă la un accident aviatic ce implică November 449 Quebec X-ray,
în jurul orei 02:33 UTC.
Certific că este o copie fidelă
a transmisiunilor originale
referitoare la accidentul aviatic.
Ești gata?
Să începem.
E un caz extraordinar cu un avion furat în Seattle.
Nu e o dronă.
E un avion adevărat.
Ce naiba?
Martorii de la sol erau șocați de ceea ce vedeau.
În direct de la FOX 13 News, urmăriți Good Day Seattle.
Bună tuturor! E ora 08:29 în această dimineață de vineri.
Mulțumim că sunteți cu noi.
Sunt Erin Mayovsky.
Și eu Bill Wixey. Începem cu Aeroportul Sea-Tac,
unde începe un weekend aglomerat.
Vremea va fi favorabilă. Va fi un weekend frumos.
Va fi un weekend fantastic în zona Seattle.
Camerele de la Capitol Hill arată
cer noros în dimineața aceasta.
- Turnul de rampă, Ken Rupp. - Colleen, Turnul de control Seattle.
Bună Colleen, ce mai faci?
Destul de bine, tu?
Super.
Ce bine.
Sea-Tac e considerat un aeroport Core 30...
SUPERVIZOR OPERAȚIUNI
... adică printre primele 30 cele mai aglomerate aeroporturi din SUA.
ÎMBARCĂRI - SOSIRI
Ca supervizor de operațiuni,
sunt responsabilă de gestionarea oricărui incident obișnuit
sau neobișnuit.
Reforma imigrației, blocajul guvernamental,
sunt chestiuni abordate împreună, și pentru mulți chiar zilnic.
A fost o tură normală până la acel apel.
Horizon 2006. Virează în aer.
Pista 16 centru. Liber pentru decolare.
Liber pentru decolare, 16 centru. Horizon 2006.
Recepționat, One-One Papa.
Pista 16 stânga. Care e poarta ta?
Pe Papa... Poarta zero unu.
Biologii marini urmăresc îndeaproape o orcă în pericol
din apele din jurul insulelor sudice.
Mama poartă cadavrul puiului ei de mai bine de o săptămână.
După cum explică Tom Walsh, se pare că mama
trece printr-un proces de doliu profund.
Plecare Horizon 2006, 2300, 3000.
Horizon Air 2006. Contact radar Plecări Seattle.
Urcați și mențineți 4500.
VAMPS până la 4500, Horizon 24...
Îmi pare rău, 2006.
Aeronavă pe Charlie, rulează, pista unu șase centru.
Spune-ți semnalul de apel.
Dash 8 așteaptă pista unu șase centru.
Dash 8 pe pista 16 centru
spune-ți semnalul.
Cine e Dash 8 care blochează pista unu șase centru?
Aeronava decola.
Nu știam ce face.
Roțile îi fumegau pe ambele părți,
ca și acum,
când rulează pe pistă.
Bine, nici nu mai vorbesc cu el.
Control la sol Seattle.
Tipul de la Horizon
e pe cale să decoleze.
O să fie nebunie.
Control, Colleen.
Colleen?
Tu ești, Jason?
Da. Tocmai am avut un Dash 8...
A decolat din Cargo 1.
Nu ne-a contactat.
Bun.
Se ridică
spre sud, cam la 1 kilometru jumătate.
- Cred că îl văd. - Nu am avut contact cu el.
Bun. Mă ocup eu. Te sun imediat. Pa.
Aici FAA, Centrul de Operațiuni Washington.
Toate apelurile pot fi înregistrate.
- Răspunde odată. - Vă rog așteptați.
Cartierul general. Spune, Seattle.
Sunt Colleen de la Turnul de control Seattle.
Avem posibilă situație gravă.
Totul indica spre o deturnare.
E o zonă metropolitană mare.
Dacă acel avion era folosit ca armă,
ar fi ucis cu siguranță mii de oameni.
Ce naiba?
Ce prostie! Doamne!
Ce se întâmplă aici?
Alaska Airlines Q-400, ăsta e.
Ce naiba face ăsta aici?
Adu-mi cheile de la mașină și portofelul.
Control la sol Horizon, mă auzi?
Adică, Control la sol Seattle.
Cine transmite pe frecvența Rampei?
Scuze, eu sunt tipul de la Horizon, 449, Quebec X-ray.
Da, 449. Tocmai ai decolat?
Da.
Și nu trebuia să fii în acel avion?
Păi nu.
Ce se întâmplă? Tu pilotezi avionul?
Am făcut o prostie, ceva egoist.
Hei!
Dar totul e bine. Vreau să văd Rainier.
Deci 449, vrei să spui că ai deturnat avionul?
Păi, da.
Repetă 449?
Mă tem că asta am făcut.
Nu vreau să blochez acest canal.
Unde altundeva am putea vorbi?
Stai pe recepție, 449.
Îți caut o frecvență.
Recepționat. Apreciez.
Știi dacă un Dash 8 Q400 poate face o rotire completă?
Când avionul a decolat, habar nu aveam cine îl pilota.
Unde merge? Ce vrea să facă?
Îmi trebuia doar un controlor pe acea frecvență
să vorbească cu el.
Persoana potrivită era Andrew.
Domnul care pilotează Q400,
mă auzi?
Ești pe recepție?
Da, Turnul de control Seattle.
Tot primesc un mesaj meteo.
o chestie cu vremea.
Vreau să vorbesc cu tine.
Ești în...
În Dash 8 care tocmai a decolat din Sea-Tac?
Afirmativ.
Și ai un semn de apel?
Nu, omule, sunt un agent la sol.
Nu știu ce e asta.
E din echipajul de la sol.
Vreau să vă dau o actualizare rapidă.
Avem martori care l-au văzut lângă plexul de tranzit,
în zona Cargo 1.
A împins avionul el însuși.
În timp ce avionul rula,
a deconectat remorca, a urcat scările, a sărit în avion,
a început să-l piloteze,
a tăiat calea avioanelor și a decolat.
Serios.
Foarte îndrăzneț și uimitor.
Da.
Am văzut la știri că a fost furat un avion.
I-am auzit vocea și am spus: el e.
Nu-mi venea să cred.
În primul rând, cum a scos-o la capăt?
Cum a decolat de unul singur, când e nevoie de doi oameni?
COLEG
E nevoie de căpitan și de copilot.
Și cum de nu a știut nimeni?
Cum te numești?
E o întrebare pe care mi-o pun de o viață.
Probleme de identitate.
Ca să pot vorbi cu tine, îmi poți spune numele,
să comunicăm mai ușor?
Scuze, mi-a căzut microfonul.
Am vomitat puțin.
Știi, eu...
Stai puțin. La naiba.
Omule, îmi pare rău. Sper că nu ți-am stricat ziua.
Nu-mi strici ziua.
Îmi spui doar prenumele ca să știu cum să-ți spun,
să fie mai ușor să discutăm?
Da, Richard Russell.
Bun, Rich, apreciez.
Richard Russell.
Îl cheamă Richard Russell.
Când am auzit raportul, habar nu aveam că era el.
Nu îl știam ca Richard Russell.
Niciodată.
El era Beebo.
MAMA
Așa a fost și așa va rămâne.
Beebo.
Dramă mortală pe cerurile din Seattle.
În seara asta aflăm mai multe despre angajatul de 29 de ani
de la Horizon Air,
compania deținută de Alaska Airlines,
acuzat că a stopat activitățile aeroportului
și că a pus multe vieți în pericol.
Când am auzit, m-a distrus.
Am început să lucrez la Horizon în 2015.
Salariul nu era grozav, dar aveam nevoie de slujbă.
Așa că m-am angajat.
Richard mi-a făcut trainingul și am lucrat împreună.
A fost stresant să dirijez primul avion.
Q400 e un avion cu elice.
Ca un blender fără capac.
Te poți răni dacă nu știi ce faci.
Dar Richard era lângă mine.
M-a liniștit, să nu-mi fie teamă și să nu mă grăbesc.
Așa l-am cunoscut mai bine pe Richard.
Părea o persoană echilibrată.
De ce a făcut-o? E încă un mister.
Inițial, m-am întrebat ce i-au făcut?
Nu ce a făcut el împotriva Horizon.
Ce a făcut Horizon de l-a împins la asta?
A fost identificat ca Richard Russell de 29 de ani.
Oficialii spun că nu are licență de pilot,
dar avea autorizație să fie în acea zonă securizată.
A fost ca un vârtej.
Îmi amintesc că i-am văzut poza la TV.
Interesant e că, atunci când era mic,
avea vreo trei-patru ani, am avut un vis.
Treceam pe lângă un stand cu ziare, din acela de demult,
unde puneai 50 de cenți și luai ziarul.
Și în ziar era poza lui.
Mi s-a părut caraghios.
Era doar un vis.
Dar după 24 de ani, a devenit realitate.
M-am abătut puțin de la traseu și nu prea știu încotro să mă îndrept.
Am cam încurcat-o.
Cât despre zbor, ți se pare că te descurci?
La naiba, da. E super distracție.
Am jucat jocuri video, deci...
Măcar un pic, știu ce fac.
Atunci mi-am dat seama că nu pilotase niciodată.
Poți vedea terenul din jur?
Nu ai probleme cu vizibilitatea?
Nu, totul e curat la lacrima.
Mă învârt în jur la Rainier.
E frumos.
Cred că am destul combustibil să ajung la Olimpiadă.
Da.
Pilotul pare foarte încântat.
Îl poți întreba cât combustibil crede că are?
Bine.
Sunt două lucruri pe care toți suntem instruiți să le facem în controlul aerian.
Aflăm câți oameni sunt la bordul avionului
și cât combustibil mai are aeronava.
Pentru că dacă se prăbușește,
pompierii trebuie să știe cât de mare va fi incendiul.
Și câte cadavre caută.
Rich, ai idee cât combustibil mai ai?
La naiba! Am ars deja vreo 500 de litri, așa că...
Mai am 1000. Aveam 1500 sau așa ceva.
La 1000 litri, avea cam o oră de zbor.
Într-o oră, va cădea din cer.
- Ai parte de o zi însorită. - Mami.
- Știu. - Asta arată mai bine.
Lumina ochilor mei!
Mami.
Era un ghemotoc de bucurie.
A fost mereu o comoară.
Într-o casă plină de haos, era plăcut să ai ceva...
FRATE
...ceva calm și nu atât de dur.
Acasă la mine, era dezastru.
FRATE
Mulți copii.
Eu sunt geamăn.
Mai am două surori gemene.
Beebo era copilul mijlociu.
Ești... Ești grozav.
Surorile mele și Beebo aveau alt tată.
Era alcoolic.
Din cauza asta, era ceva mai multă agitație acasă.
Uită-te la mușchii mei.
Ce mușchi ai, Beebo!
Nu știu ce să zic...
N-am avut cea mai ușoară copilărie...
SORĂ
... dar Beebo era mereu acolo, să aibă grijă de noi.
Tatăl lor nu era un om bun.
Îi abuza fizic.
MĂTUȘA
Îi abuza verbal.
A fost groaznic.
Când Beebo avea șase ani și fetele cinci,
am luat copiii și am plecat.
N-am crezut că pot supraviețui cu cinci copii,
dar n-aveam de ales.
Trebuia să fiu tare.
Trebuia să fiu puternică.
N-am primit un ban de la stat.
Nicio lețcaie.
Cred că de asta era atât de bun.
De-asta era și amuzant. Nu voia să fie ca tatăl lui.
Și sărbătoritul...
Beebo are primul meci de fotbal sâmbăta viitoare.
Deși n-a fost ușor, a răzbit.
WARRIORS LICEUL WASILLA
LICEUL DE AVIAȚIE WASILLA
Toți îl știau pe Beebo. Toți îl iubeau.
Era singurul Beebo, însă chiar era unic.
SORĂ
- Aici sunt vestiarele. - Da.
Trimite-i mamei.
I-am trimis.
Beebo!
A jucat fotbal. A făcut lupte.
Hai, Beebo!
A făcut atletism.
A fost rege la bal.
Votat clovnul clasei.
Era toate cele de mai sus.
Cel mai iubit din Wasilla.
Era extrem de atent
și inteligent. Asta le-a scăpat multora.
CEL MAI BUN PRIETEN
Era ce oamenii descriu ca un creștin convins.
Un model de băiat american.
Nu era genul de om care s-ar fi comportat așa.
Vreau să fiu foarte clar.
Nu vreau să rănesc pe nimeni.
Vreau doar să văd peisajele.
Nu vreau să rănesc pe nimeni.
Nu vă fie frică de mine.
Suntem îngrijorați pentru că,
nu ar trebui să pilotezi acel avion.
Sunt alte persoane la bord?
Nu. M-am gândit că nu poate fi așa greu.
Așa că am vrut să-l scot la o tură.
Ești doar tu la bord?
Da. Nu vreau să fac rău nimănui.
Dacă ne gândim la istoria din America,
la 9/11 și alte deturnări,
dacă ar fi o situație în care singurul lucru
pe care îl știi e că cineva a furat
un avion, asta nu sună prea bine
pentru caracterul acelei persoane.
Probabil o să trimiteți ceva avioane încoace?
Rich, nu acesta e planul acum,
dar spune-mi la ce altitudine ești?
Cumva cred că e o minciună, frate.
În locul tău, le-aș trimite imediat.
Pentru că, cine știe, aș putea fi un răufăcător.
Cam sunt un răufăcător.
Nu putea fi un om rău. Mereu a fost un om bun.
Avea o inimă de aur.
Cartierul general.
Solicit asistență militară pentru acest obiectiv.
Tocmai a făcut o amenințare.
Tipul ăsta e cam dereglat.
Nu pare a avea intenții prea ortodoxe.
Western, detectat.
- Și alertăm Portland. - Mulțumesc.
ROCK 41, alertă activă de interceptare aeriană în...
ROCK 41. Turnul Seattle. Recepționat.
Și altimetrul Sea-Tac, 2-9-9-6.
Avioanele de luptă urmau să fie lansate din Portland oricum.
Așa e protocolul.
Dacă furi un avion comercial, vor veni avioanele de luptă
pe urma ta la un moment dat.
Ce se întâmplă?
Avem un avion care zboară în cerc aici cu două jeturi.
Dar ca avioanele de luptă să doboare un cetățean american,
nu voiam să se întâmple asta.
Nimeni nu voia asta.
Avioane F-15 decolează în regim de alertă din Portland, mai rapide decât viteza
sunetului. Îl interceptează pe Russell la sud de Seattle.
Sunt gata să-l doboare, iar controlorii încearcă să-l convingă să aterizeze.
Nu-mi venea să cred ce făcuse.
Nu știu de ce a cedat.
Dacă vede avioanele de vânătoare, asta...
evident, va schimba situația, pentru că asta o să facă.
Sigur. I-am cerut pilotului
ca avioanele de vânătoare să stea departe, să nu-l sperie.
Acum e o misiune de inspectare.
Bun.
Cartierul Central, suntem în urmărire.
Mulțumesc. Misiune de urmărire din umbră.
Sunt pantofii pe care i-am purtat la nunta lui Beebo.
Vrei să aducem asta înăuntru să te uiți prin ea?
Să vezi dacă vrei ceva de aici?
Am pus toate astea aici.
Să văd.
Când am făcut ordine prin casă după accident, să le protejez.
Poftim. Asta e.
Asta e? Da.
Beebo.
Sunt o grămadă de lucruri.
Nu știu ce să fac cu toate lucrurile lui Beebo.
Împachetează-le, dar nu pot să le iau cu mine, Phil.
Da, știu.
Nu pot.
Insigna de la liceu.
Uită-te aici.
Da.
Lupte, atletism. fotbal.
Nu-mi puteam permite...
- Să iau o... - O jachetă de atlet?
Da, jacheta.
Da.
Nu-i problemă. Ne descurcăm. Poți să o pui pe un tricou.
- E drăguț. - Da.
Acum 18 ani, s-a născut... Doamne. Îmi vine să plâng.
...un Warrior de patru kilograme.
L-au numit Richard Bryan,
și a adus multă bucurie familiei sale.
Pe măsură ce scrii restul poveștii, amintește-ți că ești iubit.
Suntem cu toții atât de mândri de minunatul tânăr
care ai devenit.
Aduci atâta umor și surpriză în viețile noastre.
Bucură-te de tot ce îți oferă viața.
Cine a scris asta?
- Eu. - Serios?
E minunat.
Da, nu sunt doar o față frumoasă.
Și domnul din Q400 care zboară cu Dash 8, mă auzi?
Colegul de la sol din Dash 8, mai ești pe frecvență?
Mă mai auzi?
Da. Scuze. Te-am pierdut în spatele muntelui, cred.
Credeam că joci la siguranță.
Bine, acum te aud clar.
Poți aduce un expert Q400,
sau cineva care se pricepe?
Nimeni de aici nu știe să piloteze aeronava asta,
dar vedem ce putem face să te punem în contact cu cineva.
Care e planul tău?
Te întorci la Sea-Tac să încerci să aterizezi?
Ce crezi că ar trebui să fac?
Ce crezi, tipule de la FAA?
Încercăm să contactăm pe cineva care poate te poate ajuta,
pentru că ai spus că nu știi să aterizezi, corect?
Nu am învățat niciodată cum să aterizez.
M-am documentat despre cum îl pornești
și-l faci să meargă.
În vreo două ore.
Dar, da, n-aș ști cum să aterizez. Nu plănuiam să aterizez.
Uite-i pe Beebo și Trevon.
Beebo a absolvit liceul ca un fel de copil de aur al orașului,
și a plecat să joace fotbal la colegiu
în North Dakota.
A primit o bursă să joace fotbal și să-și trăiască visul.
Acea tranziție de la Wasilla la North Dakota,
probabil atunci a început să se gândească
la identitatea și scopul său
în termeni mai preciși.
Îmi amintesc că vorbea despre cum toată lumea bea,
făcea lucruri tipice de student,
iar el nu participa.
Iubea fotbalul. Dar nu-i plăcea North Dakota.
Cred că erau multe lucruri care nu se aliniau cu creștinismul lui.
A realizat că, poate,
chestia asta cu fotbalul nu era ce-și dorea să facă.
După liceu, am ajuns la școală în Oregon,
la un fel de colegiu comunitar de acolo.
Și i-am zis: „Ce-ar fi să vii aici?”
S-a dovedit a fi un lucru bun pentru el,
pentru că a cunoscut-o pe Hannah.
Învârte-o, Beebo! Învârte-o!
A fost îndrăgostit din prima zi.
Îmi amintesc că m-a sunat să-mi spună:
„Mamă, e o creștină adevărată.
E pe bune.
E totul.”
Hannah era perfectă pentru Beebo.
Era foarte amuzantă. Lucra...
într-o patiserie, ceea ce l-a uns pe inimă.
Știam cu toții povestea.
Știam că e iubirea vieții lui.
A luptat pentru ea și i-a câștigat dragostea.
S-a logodit și s-a căsătorit înainte să termine facultatea.
Era frumoasă.
Ați văzut pozele. Erau atât de frumoși!
După ce s-au căsătorit, Hannah și-a luat diploma în arte culinare
și visa să-și deschidă o patiserie.
Au găsit una de vânzare.
Au cumpărat-o și a devenit Hannah Marie's Bakery.
Și era drăguț, ei doi în patiserie.
Era copilul lor. Chiar era copilul lor.
Beebo a pus totul pe pauză.
Școala. El... Voia doar să o ajute și să o susțină,
și a fost minunat că putea face asta pentru ea.
Avea încredere în viitorul său,
în viața și scopul lui, deși nu era neapărat bine definit în acel moment.
Era plin de speranță.
Asta e de închisoare pe viață, nu?
Sper că da. Pentru un tip ca mine?
Să nu ne gândim la asta.
Să ne gândim cum
să te aducem la sol în siguranță și să rezolvăm situația.
Nu știu dacă vreau să returnez avionul
pentru că am vomitat înăuntru. E rău.
Andrew, vrea să respecte instrucțiuni de control?
Întreabă-l: „Vei urma instrucțiuni de control?”
Cum te cheamă, tipule de la FAA?
Rich, mă cheamă Andrew.
Și există vreo șansă să-ți pot da niște coordonate
sau instrucțiuni de control să te ajut?
Da, aici e haos. Nu știu ce înseamnă toate astea.
- N-aș ști cum să le introduc. - Dar dacă ți-aș da,
o direcție, te-ai putea uita la busolă.
Dacă ți-aș da o direcție, asta ar fi ce arată busola.
Spre avioanele de vânătoare?
Mă duci la ele?
Nu te duc la avioanele de vânătoare.
Te țin departe de aeronave
care încearcă să aterizeze.
Bine. Nu vreau să le încurc.
Mă bucur... că nu...
strici ziua tuturor din cauza mea.
Singurul deznodământ posibil fără decese e dacă reușește să aterizeze,
dar avem un pilot fără experiență.
Nu-l putem lăsa să aterizeze oriunde.
Trebuie să fie o pistă suficient de lată și de lungă
pentru un Dash 8.
Bun, Rich, în loc să te aducem înapoi la Sea-Tac...
ai pista la dreapta, la aproximativ un km. O vezi?
E McCord Field.
Omule.
M-ar bate măr dacă aș ateriza acolo.
Probabil au antiaeriene!
Nu, nu au așa ceva.
Încercăm să găsim un loc unde să aterizezi în siguranță.
Nu sunt gata să cobor încă,
dar Doamne, trebuie să...
Trebuie să nu mai verific combustibilul, pentru că scade rapid!
Bună dimineața! Bine ați venit la bord!
Facem tot posibilul să vă aducem la San Diego
unde sunt 23 de grade.
Mama nu a mai fost la fel de atunci.
A afectat-o mult.
Își închiriază locuința, deci nu mai are o casă a ei.
Simte că trebuie să fie mereu pe drum.
Bine, pilotul... Celălalt pilot Horizon e pe frecvență.
Și Rich, în curând, va intra un alt pilot.
Și el e pilot de Q400.
Va încerca să te ajute puțin, bine?
Ai o voce foarte calmă și liniștită.
Nu spui nimic greșit. Știu...
Nu trebuie să te ferești de mine.
Nu sunt genul sensibil.
Deci...
Bună Rich, sunt căpitanul Bill.
Ai vreun plan să aterizezi avionul?
Îmi cam place să mă plimb așa.
Bine, cât de repede mergi acum?
Aud alarma de viteză.
Unde văd asta?
Da, e la 300 noduri deasupra solului.
Bine, încearcă să nu mergi mai repede, e solicitant pentru avion.
Nu vrem să stricăm avionul.
Am înțeles.
Hei, pilotule, crezi că... Crezi că poate face o rotire completă?
Aș învăța întâi cum să folosesc autopilotul.
Plictisitor!
Vă rugăm să rămâneți așezați cu centurile puse și bagajele
să rămână la locul lor până se stinge semnalul.
Atenție la deschiderea compartimentelor de deasupra.
În fiecare an, zbor la San Diego și iau mașina lui Beebo
de la sora lui.
E o excursie fără planuri.
E eliberarea mea, să călătoresc, să fiu pe drum.
Pot să urc în mașină
și să merg oriunde nu cunosc pe nimeni și să mă simt bine.
Bun.
Să mergem.
Excursie cu mașina.
Mașina asta se numește Sally.
În fiecare an o scot pe Sally la plimbare
vreo trei luni.
Și mergem spre est, vest, nord și sud,
ne vizităm prieteni și familia.
E un mod grozav să mă pierd în gândurile mele.
Și nimeni nu are așteptări.
Nimeni nu se așteaptă să fii puternic când ești trist.
- Rich, mai ești acolo? - Da. Salut, băieți!
Bine, Rich. Știi cât combustibil mai ai?
Omule, mi-e rău!
Vomit cam mult.
Andrew, vreau să-mi șoptești cuvinte dulci la ureche.
Rich, nu cred că pot face asta.
Poți să-mi spui cât combustibil mai ai?
La naiba, Andrew!
Viețile oamenilor sunt pericol!
Rich, nu spune lucruri din astea.
Nu, ți-am spus, nu vreau să rănesc pe nimeni.
Vreau doar să-mi șoptești cuvinte dulci.
Undeva în viața nepotului meu, a avut loc o schimbare.
A trecut de la o persoană care iubea distracția, relaxată și veselă
la cineva care simțea multă presiune în viața sa.
Patiseria mergea bine, și apoi am auzit
că se mutau din Oregon spre nord.
Cred că familia lui Hannah voia ca ei să fie mai aproape, în Seattle.
L-am întrebat odată cât de bine mergea patiseria,
și mi-a zis că, dacă faci toate calculele,
cu orele petrecute acolo și cât munceau,
practic câștigau amândoi cam patru dolari pe oră.
Mă întreb dacă, pentru că Hannah venea
dintr-o familie tradițională, unde tatăl lucra
și mama educa fetele acasă,
cred că asta era așteptarea
pentru fiica lor.
Familia lui Hannah era diferită de a noastră.
Încă erau căsătoriți.
Foarte religioși.
Destul de înstăriți.
Tatăl lui Hannah voia ca Beebo să aibă un loc de muncă adevărat.
Voia ca Beebo să aibă familia perfectă de clasă mijlocie.
Gardul alb, știi, dar asta nu conta pentru Beebo.
Cred că a fost primul obstacol
în drumul lor.
Beebo nu voia să se mute în Seattle. Nu era un băiat de oraș mare.
Sunt sigur că a fost greu pentru el să înceapă de la zero.
Beebo se întreba: „Bun, și acum ce fac?”
Hei, tipul FAA, Andrew, ești pe fir?
Da, sunt încă aici, Rich.
- Rich, mă auzi? - Cum ți-ai găsit jobul?
Ai întrebat cum mi-am găsit jobul? Am aplicat online.
Serios? Așa, fără nicio intrare?
Mă rog, aveam ceva experiență.
Am înțeles. Ce fel de experiență?
Doar serviciu militar.
Hei, mulțumesc pentru serviciul tău.
- Mulțumesc. - Eram prea gras.
Sunt prea gras ca să mă înrolez.
M-am gândit la asta
și mai bine că n-am făcut-o.
A vrut să se înroleze în armată,
dar nu a fost acceptat din cauza greutății.
A vrut să intre în poliție, dar nu a trecut proba practică.
I-am zis: „Cum de n-ai trecut?”
La care el: „Să zicem că eu și poliția
avem păreri diferite despre cum să tratăm oamenii.”
A decis să se angajeze la o companie aeriană...
ca să poată face excursii în Alaska.
Era visul lui Beebo.
Voia acasă.
Beebo s-a angajat la Horizon.
Din câte știu, poartă o vestă galbenă și...
El...
lua bagajele. Le trimitea mai departe.
El făcea treaba aia cu... Ghida avioanele la sosire și la plecare.
Mi-a trimis video cu el conducând avionul
la locul de reparații sau ce-o fi.
Mi-a zis că ducea avionul la plimbare.
Salut, sunt Beebo Russell și sunt agent de servicii la sol.
Asta înseamnă că ridic multe bagaje.
Foarte multe bagaje.
Atât de multe bagaje!
Uite câte bagaje sunt!
Uite una mov!
De obicei, lucrez afară în aceste condiții.
Dar fac și niște chestii super tari.
Îmi amintesc că mi-a spus că s-a angajat
pentru beneficiile de călătorie, îi plăcea mult asta.
Mă ocup de mânatul oilor în Irlanda.
CĂPITAN DE AVION
A zburat cu Hannah în Irlanda, Franța și Insulele Feroe.
Cred că au călătorit bine împreună.
Beebo voia să se distreze și Hannah era de acord.
Au spus că a făcut vreo 170 de zboruri.
În cei trei ani acolo, eu și el ne întreceam,
pentru că zburam pe beneficiile lui.
Mut bolovani în Las Vegas.
O chestie cu care m-a ajutat,
dădeam interviuri la facultăți de medicină și nu mai aveam bani.
Mi-a dat bilete de familie ca să pot aplica,
și am făcut un traseu mare.
Fără el, n-aș fi putut să-mi permit.
Cel mai important, pot să-i vizitez pe cei dragi.
Se echilibrează până la urmă.
Îi plăcea munca lui.
Chiar îi plăcea.
La început.
Salut, sunt Beebo Russell,
și azi voi intervieva colegii
despre munca și viața de agent de servicii la sol.
Îți place să lucrezi ca agent de servicii?
De ce sau de ce nu?
Îmi place și nu-mi place. Un lucru bun,
sunt oamenii buni care lucrează aici,
și un lucru rău,
sunt oamenii răi care lucrează aici.
Îmi plac flexibilitatea programului și beneficiile de zbor.
Nu-mi place conducerea.
De acord.
Munca de agent de servicii la sol e grea.
Lucrezi în căldură vara și în frig iarna...
la 12 zboruri pe zi.
Ducem lipsă de personal, suntem prost plătiți și suprasolicitați.
Dar pe Richard, nu l-am văzut niciodată supărat.
Niciodată nu l-am văzut frustrat.
Aveam cel puțin 50 de oameni în sala de mese.
Dar în toată gălăgia aia, el citea o carte în colț.
Era foarte tăcut și se ținea deoparte.
Cred că încerca să mențină acea imagine
de profesionalism la muncă pentru a avansa.
Era serios.
Încerca să evolueze pentru a câștiga mai mult,
să-și întrețină soția, să fie cap de familie.
Cred că una dintre poveștile care ni se spun,
mai ales în instituțiile creștine,
este că bărbații
trebuie să-și întrețină familia în moduri specifice.
Și dacă nu faci asta la un nivel financiar satisfăcător,
ești considerat mai prejos.
În al treilea an am început să observ că meseria
începuse să-i lase un gust ceva mai amar.
Cu timpul, mi-am dat seama că nu era fericit muncind acolo.
E o muncă fizică, mișcare repetitivă,
care îți solicită corpul.
Spunea că programul era lung.
Nu îl tratau prea bine.
Salariul nu era cine știe ce.
Cred că nu mai merita să lucreze acolo doar pentru beneficiile de călătorie.
Nu tratau cu demnitate și respect.
Unii piloți ne numeau maimuțele din remorcher.
Nu ne venea să credem că ne numesc așa.
După un timp,
început să vadă diferențele dintre piloți,
echipajul de zbor și cei de la sol.
Auzea discuțiile prin căști.
Îi numeau șobolani de rampă și altele.
Se simțea oribil.
Le spuneam șefilor, nu făceau nimic...
La ce te gândeai? Vrei să încerci să aterizezi?
Hei, îți spun oficial,
dacă mă întrebi motivul,
probabil e pentru că...
nu câștigam salariul minim.
Să zicem că asta e motivul.
Poate va unge puțin roțile cu cei de sus?
Poate...
Da.
Ceea ce a zis despre salariul minim m-a neliniștit.
Părea nemulțumit.
Mă uitam la ecranul radarului aeroportului și mă gândeam:
„Dumnezeule,
avioanele astea garate aici au combustibil în rezervoare.
Și dacă Richard se întoarce și decide să aterizeze
pe unul dintre ele, va exploda întreg aeroportul.”
Salariul minim în Seattle era de 16 dolari pe oră,
dar nu primeam atât.
Salariul era de 12,75 dolari pe oră.
Nu poți trăi cu 12.75 dolari pe oră.
Am zis că n-are cum să fie legal.
Prima scuză a fost că suntem
o companie mică, nu facem suficienți bani.
Dar apoi ne-am uitat la cifre
și câștigam destul de mult.
El a fost foarte vocal despre cât de ridicol era
că acea companie plătea sub salariul minim.
Nu le plăcea că vorbeam despre asta.
Nu voiau să ne asculte.
Dar în sala de mese, vorbeam despre salarii și toți
ziceau că la un moment dat, cineva va face
ceva periculos,
ca să le atragă atenția.
Așa că, dacă nu vor să vorbim, cineva va acționa.
SUNTEM FOARTE MÂNDRI DE TINE
Bun, planul este să îl ținem
în zone nepopulate, ca vectorul, deasupra strâmtorii.
Bine.
Timpul trecea,
iar combustibilul se epuiza rapid.
Auzi, Rich,
ce-ai zice zici să survolezi strâmtoarea Puget Sound o vreme?
Ar fi un loc bun să mă doboare, nu-i așa?
Ar fi un loc moale pentru aterizare.
Nu aș vrea să mă înec.
Toată lumea navighează.
Vor fi o mulțime de bărci să te salveze.
Sună bine, dar nu cred că ar ajunge o barcă
la mine înaintea celor cu arme.
Sunt multe veste de salvare în avion,
deci nu trebuie să-ți faci griji cu înotatul.
Crezi că dacă aterizez cu bine,
Alaska îmi va oferi un loc de muncă ca pilot?
Cred că ți-ar oferi orice job
dacă ai reuși asta.
Da, sigur!
Nu, sunt un tip alb.
Și iată.
Uite...
tipul alb. Faza cu tipul alb care a fost...
Scuze, nu facem politică.
Da, nu vorbim despre religie și politică în cabină.
Da.
Da...
Îți e greu să vorbești despre...
Da, puțin.
Am nevoie de puțin timp de gândire.
Dar încă filmăm, nu-i așa?
- Da. - Bine.
- Putem opri camerele? - Da.
Mai ales fiind un bărbat alb, simt că, dacă spun ceva,
o să pară ca un privilegiu al albilor sau...
Nu știu.
Nu vreau să fiu etichetat într-un anume fel,
așa cum sunt oamenii în general.
Să spunem lucrurilor pe nume.
Sună clar a rasism să spui:
n-am primit jobul pentru că sunt alb.
Albii au șanse mai mari la promovare
decât un afro-american.
Trebuie să fim sinceri.
Dar sunt negru de mult timp,
de o viață, deci știu sigur că el nu era rasist.
Nu l-am auzit niciodată plângându-se
că e alb, așa că m-a surprins.
Oamenii inventează tot felul de teorii ale conspirației,
dar trebuie să asculți tot.
Să asculți fiecare cuvânt.
Bine, am auzit asta, dar ce spunea înainte?
Repetă cuvintele altcuiva pe înregistrare.
Le spunea oamenilor ce i s-a spus.
E greu să... îți dai seama clar ce s-a întâmplat.
În al treilea, al patrulea an,
a vorbit cu superiorul său.
Sunt într-un punct mort.
Vreau să avansez.
Nu se întâmplă destul de repede.
Cum pot să avansez?
Una dintre soluții era să aibă o diplomă
care arată bine și te deosebește.
Făcea cursuri la seral, încercând să-și ia diploma.
Începuse să meargă la facultatea de afaceri pentru a obține
un job de management la Horizon sau să avanseze.
Școala era practic un al doilea job cu normă întreagă.
A făcut tot ce credea că trebuie să facă.
S-a dus la școală, a obținut calificarea și tot a fost respins.
Supervizorul i-a spus că nu va primi jobul ca alb.
Dar culoarea pielii lui Beebo n-a avut nicio legătură cu refuzul.
Pentru că persoana care a primit slujba era albă.
Deci...
Cred că e dezbină și cucerește.
Voiau să fie furios.
Voiau diviziune ca să nu ne putem uni
și să realizăm ceva, căci nu eram acoperiți de un sindicat.
Și dacă făceau în așa fel încât să ne ciondănim între noi,
asta nu se putea întâmpla.
N-a fost pentru că era alb.
Nu de aceea nu a primit jobul.
Nu a primit jobul din alte motive.
Cred că nu a fost angajat pentru că nu era tipul potrivit de alb.
Și revenind la ideea de „sunt doar un tip alb”,
bine, dar ce fel de tip alb ești?
Te tragi dintr-o familie înstărită?
Ai tăi au un anume statut?
Dacă ai crescut cu bani,
cu siguranță ți se vor deschide uși
care altfel nu s-ar deschide.
Faptul că ești alb nu te scapă de sărăcie.
Nu se potrivea cu tiparul dorit.
Cred că Richard n-a primit jobul fiind considerat alb de mahala.
Beebo și-a luat-o peste nas din cauza felului în care merg lucrurile.
Simțea presiunea că e bărbat,
cap de familie, c-ar trebui să câștige o anumită sumă pe an.
Dar în același timp, când a încercat
să avanseze, s-a lovit de tot felul de obstacole.
Înțeleg cum s-ar fi simțit,
că la fiecare pas apărea un obstacol.
Toate acestea creează furtuna perfectă.
Acum, chiar în dreapta și în spate, e un alt avion.
Ai fi dispus să vorbești cu ei
dacă sunt pe frecvență și poate te ajută să aterizezi?
Păi...
Sigur. Îmi place să vorbesc cu oamenii.
Dar îmi e teribil de sete.
Am vomitat cam tot ce aveam în stomac,
așa că trebuie să merg în spate să iau apă.
Nu. Rich, dacă poți, rămâi în scaun, în cabină,
și rămâi cu mine pe radio, te rog.
Da, am făcut-o deja o dată, e în regulă.
Dar trebuie să calc pe vomă, e dezgustător.
O secundă.
Rich, sunt căpitanul Bill.
Încă te ascultăm.
Avionul meu merge bine.
Al tău cum e?
A ieșit un pic. Se întoarce imediat.
Bine.
Bun, m-am întors.
Bine ai revenit, Rich.
Te-ai gândit ce vrei să faci?
Vrei să aterizezi la McChord?
Sau te gândeai pe apă? Ce plan ai?
Improvizez din zbor. E un joc de cuvinte.
Nu sunt sigur ce vreau să fac.
Vreau să văd dacă pot ateriza.
Ar fi tare, dar...
Nu mai am chef să trăiesc,
și asta e problema cu care mă confrunt.
N-am mai auzit asta.
Nu l-am mai auzit spunând asta.
Chiar am nevoie de un minut.
Îmi cer scuze.
„Nu mai am chef să trăiesc.”
E prima dată când aud asta.
Nu vreau să suport consecințele.
E mai simplu
să mă las în picaj, cu ochii închiși.
E trist, dar parcă nu prea.
Bine.
Vorbește de un picaj.
Rich, cum ai zis, nu vrei să rănești pe nimeni,
și noi nu vrem să te rănești.
Hei, unde sunt avioanele de luptă? Vreau să-i văd zburând.
ROCK 41, vrei vectori pentru interceptare?
ROCK 41, afirmativ. Confirmă altitudinea 900.
Sunt mama lui. Ar fi trebuit să știu.
Vreau coordonatele acelei orci, știi,
orca mamă cu puiul?
Vreau să-i văd.
Rich, cât combustibil mai ai?
Nu destul cât s-o scot la capăt,
cam 350 de litri.
Bine, Rich. Mulțumesc.
Ultimul raport de la Horizon spunea că 350 litri i-ar ajunge 15 minute.
Recepționat.
Cartierul general.
Western.
Cam 15 minute de combustibil.
Western.
Omule, ai fost la Olimpiadă?
Tipii ăștia sunt grozavi. Măiculiță!
Da, am fost.
E o plimbare plăcută.
Salut, Rich! Aici ROCK 41. Cum ești?
Cum ar fi să mergem spre vest, să ne ferim de teren?
De ce? Ai pe aici vreo proprietate pentru care te temi?
Niciodată nu m-aș fi gândit că era...
nefericit cu viața lui.
Adică nu credeam că e mai nefericit decât în mod normal.
Și eu sunt destul de vinovat.
Nu îmi împărtășesc sentimentele cu nimeni.
Poate cu soția mai vorbesc.
Dar prietenilor mei,
nu le spun că sunt trist,
pentru că atunci voi părea slab.
Așa a fost mereu.
Bărbații nu trebuie să fie slabi.
Ei trebuie să fie puternici.
Ei trebuie să rezolve totul.
Devine ca un abis.
Și așteptarea e să te ridici singur din prăpastie când simți
că nu poți vorbi cu nimeni despre asta.
Cum să ne gândim la consiliere?
Adică, e ceva străin...
N-are niciun sens.
Nici nu-ți trece prin cap.
Să îți faci timp de terapie?
N-am timp nici să merg la dentist.
Adică, vreau să spun...
Dacă se strică mașina, știu cum s-o repar.
Dacă am probleme pe interior, habar n-am încotro s-o apuc.
În situația lui Beebo, să ceară ajutor...
s-ar întreba dacă e suficient de bărbat.
Și cum îl vor privi cei care depind de el
dacă arăt astfel de...
dacă mă confrunt cu probleme de genul ăsta?
Hai. Folosește asta pentru genunchi.
Bine. Da.
Hai, termină de strâns cu degetele.
Când se tot pune presiune pe tine și aduni totul în tine,
dacă o faci destul, devine un cerc.
Îmi imaginez toate apelurile care au loc acum.
N-am idee cine trebuie să vorbească cu cine.
Dar e amuzant cât de puțin se discută
cu noi, știi?
Da, se dau ceva telefoane
și încercăm să găsim cea mai bună opțiune.
Vrem doar să te întorci, pentru a ține legătura cu tine.
- De ce? - Pentru că ne pasă.
E adevărat.
Nu am văzut semnele,
și cred că asta a fost și pentru că, de câte ori ne vedeam,
era un weekend agitat și plin de distracție.
Și asta mă frustrează cel mai mult,
că n-am știut că era deprimat. Eu...
Și mă întristează că poate am ratat semnele.
Am mulți oameni care țin la mine
și...
o să-i dezamăgesc
când o să audă că am făcut asta.
Aș vrea să îmi cer scuze fiecăruia dintre ei.
Sunt doar un tip distrus.
Cred că am câteva șuruburi slăbite.
N-am realizat asta până acum.
Știi...
Peisajele au trecut așa de repede.
Mă gândeam că voi avea un moment de liniște.
Credeam că pot să admir priveliștea, și...
Sunt multe chestii frumoase, dar cred că sunt mai frumoase în alt context.
Aș fi vrut să-mi fi spus înainte că se simțea așa.
Pilotul, Rich, devine destul de sentimental.
Ei bine, Rich, știi, pari că...
te cam critici singur,
dar nu e nevoie. Suntem...
Toți ne mai criticăm uneori, dar...
nu e nevoie să ne supărăm pe noi înșine.
Eu n-am mai rezistat la Horizon
și mi-am dat demisia.
Dar l-am văzut pe Richard cu o săptămână înainte să ia avionul.
I-am zis să vină la mine la muncă.
A zis că da, dar voia să avanseze.
Își dorea mult asta și nu voia să plece. I-am zis: „Bine,
dar dacă vrei vreodată să vii, zi-mi.”
De ce n-am vorbit mai mult cu el?
Oare aș fi putut să-mi dau seama ce se întâmpla de fapt?
Dacă era bine?
Cred că asta e parte din motivul pentru care am decis să fac ceva extrem,
pentru că totul se rezumă mereu doar la afaceri,
chiar și când stai la povești.
Mereu e doar despre afaceri.
Eu doar...
Momentele acelea intime, când te deschizi în fața cuiva sunt puține și rare.
Da, e nasol.
Așa că, nu m-ar deranja să stau la povești cu voi,
dar sunt doar interese la mijloc.
Da, Rich. Și noi am vrea să vorbim cu tine.
Ai făcut o întoarcere la dreapta spre vest acum.
Dacă poți, oprește virajul și menține nivelul.
Și apoi putem începe să vorbim.
Poate putem aranja ceva, un loc de aterizare.
Da, doar că nu cred că voi ateriza.
Adică, într-un mod sigur.
Cred că voi încerca să fac un rotație completă.
Și dacă merge bine, voi coborî în picaj și închei povestea.
Nu face asta.
Dacă poți, virează spre dreapta,
îți spun când să oprești virajul
și apoi menții nivelul.
Bine.
Voi mai urca puțin.
Cred că trebuie să fiu, ce zici? La 1500 metri
cel puțin să pot face o rotire completă?
De fapt, nu există altitudine sigură pentru asta.
Nici nu aș încerca. Vei răni pe cineva la sol.
Și Rich, ai spus că nu vrei să rănești pe nimeni.
Nici noi nu vrem să te vedem rănit.
Rich, ai fi un erou dacă ai putea ateriza.
Nu, aș fi doar o pacoste publică, care înfundă închisoarea pe viață.
Am cântărit opțiunile îndelung.
Nu zic, mi-ar plăcea trei mese pe zi,
cărți cât cuprinde
și știu că aș primi scrisori de la cei dragi.
Pentru că am mulți oameni dragi.
Tot nu ar fi ideal, știi?
Ai o soție.
M-ai urmărit pe Facebook?
Nu-mi vine să cred că a ales această cale.
Sau că n-am observat nimic.
Se întoarce. E complet pe lateral.
Se răstoarnă. E cu susul în jos.
Doamne.
Ce naiba!
Fir-ar să fie!
Măiculiță!
Ce naiba!
Redresează!
Doamne, e bine.
E bine.
TOI-1 a făcut o rotire completă. Altitudine curentă, 600 metri.
ROCK 42, confirmă rotirea completă.
Afirmativ, a trecut la aproximativ 3 metri de apă.
A reușit.
A făcut o rotire completă.
Hei, a venit în sfârșit avionul de vânătoare?
Piloții m-au contactat
și au spus că acel avion nu ar fi trebuit să facă asta.
Avionul nu era făcut pentru astfel de manevre.
Fratele meu e tipul ăsta, nu a pilotat niciodată,
decolează, zboară și apoi face o rotire completă
și nu se prăbușește.
E destul de impresionant.
Adică, băiatul avea potențial nelimitat.
Dacă ar fi știut ce potențial avea
în loc de orice o fi fost care-l făcea să simtă
că nu era destul de bun, cine știe?
Ar fi putut fi orice și-ar fi dorit.
Bine, Rich, sunt căpitanul Bill.
Felicitări, ai reușit!
Acum, să încercăm o aterizare fără să rănim pe nimeni de la sol.
Cartierul general.
Western.
ROCK să întrebe din nou altitudinea. Confirmă altitudinea.
ROCK îl are la 600.
Mulțumesc.
Bine, ROCK încearcă să-l convingă să aterizeze.
Bine, la naiba! Nu știu, omule!
Nu vreau. Speram că asta va fi tot.
Hei, Rich, cât combustibil mai ai?
Cam 230 litri.
Bun.
Deci 230 de litri de combustibil
înseamnă cam cinci minute de zbor.
E timpul să luăm o decizie pentru piloții de vânătoare.
DEN, nu știu cât de bine cunoști zona asta,
dar avem multe insule aici,
și multe golfuri cu apă.
Așa că piloții vor avea ocazii
când el e deasupra apei.
Dar sunt case pe toate malurile apei.
Căile navigabile nu sunt foarte late, sunt cam înguste.
Așadar, oportunitățile lor depind de cantitatea de combustibil.
Doar îți dau un avertisment.
E deasupra insulei Ketron, K-E-D, K-E-T-R-O-N.
E chiar lângă insula Ketron, K-E-T-R-O-N.
Un localnic ne-a informat că insula are cam 30 de locuitori.
Rich, ești acolo?
Nu pentru mult timp.
Simt că unul dintre motoare se oprește sau ceva.
Bine, Rich, dacă poți, ține avionul
deasupra apei. Poate la altitudine joasă?
Poți face asta?
Poți verifica dacă e încă deasupra apei, 41?
Rich, aici căpitanul Bill. Cum merge acolo sus?
Am primit un raport
pe alt telefon că ROCK 41 raportează impact.
Bine.
Și ținta a dispărut la 0348.
Ținta a dispărut.
Western.
Aici Colleen.
Bine, Jason, ai auzit asta?
Da.
Bine, ROCK 42 a raportat că a lovit insula.
Asta e tot.
Adică, nu mai e nimic,
nu au fost alte transmisii de la Beebo din cabină.
A fost cumva, știi...
Sper doar că a fost instantaneu.
Că nu a simțit durere.
Sper că nu i-a fost frică.
După ce totul s-a terminat, Andrew nu era pe poziție.
Am ieșit și era pe hol.
Am mers să vorbesc cu el.
Am văzut pe fața lui că era devastat.
Și am plâns amândoi.
Și i-am spus că îmi pare rău.
Aveam nevoie de tine pentru asta.
De tine aveam nevoie.
Nu merge acasă singur.
Nu te duce acasă.
Rămâi cu prietenii tăi.
Sună-ți părinții. Sună pe cineva. Nu te duce acasă. Nu fi singur.
Cred că era încă în emisie când Alaska Air m-a îmbarcat în primul zbor disponibil.
Cred că atunci când am urcat în avion spre Seattle...
Cred că știau, dar nu mi-au spus că avionul s-a prăbușit.
Îmi amintesc că i-am spus lui Hannah că suntem o familie și vom fi mereu.
Dar am pierdut legătura.
Și trebuie să accept că poate o doare prea mult să mă vadă.
Sunt atât de tristă!
Oamenii spun că ai viziuni sau vise cu cei dragi pe care i-ai pierdut.
Dar eu nu am primit niciun fel de vizită de la el.
Fie că e o pană purtată de vânt,
fie că e o piatră care mă lovește în cap, nu contează.
Vreau doar să știu că e bine.
Iată o imagine de la locul prăbușirii.
Vreau să revăd acel video incredibil.
Un angajat al companiei fură un avion de pasageri
de pe Aeroportul Sea-Tac.
Nu-mi pot scoate povestea din minte.
Inițial, nu știau care erau motivele.
Vreau să revăd acel video.
Un angajat...
Speram ca presa să mă lase în pace.
Nu mă interesa...
să vorbesc cu presa.
Nu mă interesa să-mi împărtășesc povestea.
Nu înțelegeam obsesia asta.
N-am înțeles. Pentru mine, a fost o moarte oribilă.
Au fost trimise avioane de luptă. Existau temeri de terorism.
Anchetatorii speră că recuperarea
cutiilor negre le va oferi o înțelegere mai bună
asupra motivelor acestui angajat
de a fura avionul.
Era clar că va stârni controverse.
AVIONUL FURAT RIDICĂ ÎNTREBĂRI DE SECURITATE
Familia, părinții îmi spun să nu mă uit.
Nu poți să te uiți. Te va înnebuni.
A fost dramatizat
și politizat aproape exclusiv pentru a argumenta
convingeri politice preexistente extremiste.
„REGELE CERULUI” ȘI NAȚIONALISMUL ALB.
Extrema stângă l-a demonizat.
E doar încă un alt bărbat alb furios, nu?
Atât de simplu.
Lipsit de nuanță.
Cei de dreapta au greșit la fel de mult.
Spun că e un erou pentru naționaliștii albi.
Frate, nu e nici pe departe corect.
RICHARD RUSSELL E UN TERORIST
Dacă era terorist, de ce nu a intrat cu avionul în ceva?
De ce n-a încercat să le facă rău altora?
De ce nu a luat avionul când erau oameni înăuntru?
E un citat acolo.
Cred că simte durerea unei rase întregi care e exterminată,
dar nu poate să-și exprime depresia.
E atât de stupid.
E cea mai greșită analiză a gândurilor și sentimentelor lui.
Tricourile grupării ăsteia neonaziste de naționaliști albi
îl folosesc pe fratele meu ca pe un fel de simbol
pentru a vinde produse ce susțin convingerile lor ridicole.
E deja rău să folosești sinuciderea cuiva pentru tricouri
și să o monetizezi, dar...
când reprezinți și convingeri total opuse alor lui, e dezgustător.
Noi conservatorii, nu credem că America ar trebui să fie doar albă.
Beebo nu credea asta.
Ar fi fost absolut dezgustat.
E un eveniment atât de trist
și oamenii l-au făcut să pară ceva ce nu era.
Beebo nu făcea parte din agenda voastră.
A spus de ce a făcut ce-a făcut.
A menționat chestii de muncă.
Dar foarte curând,
au apărut multe meme-uri pe rețelele de socializare.
Am observat că a devenit viral când am văzut un meme cu el
făcând rotirea completă deasupra strâmtorii și scria „#SKYKING”.
Am investigat puțin,
ca să văd cum adică „Sky King”, regele cerului?
Ceva din asta a rezonat profund cu un grup de oameni.
Pentru mine, toată treaba cu Sky King e ca și cum...
Beebo a dat cu tifla corporatismului american.
Simt că asta era cu siguranță o parte din el.
Era o persoană care se simțea ca o rotiță într-o mașinărie uriașă.
Și asta a fost ultima lui încercare de a se descătușa,
de a nu fi ceea ce descriau online ca un sclav cu salariu...
În multe feluri, asta aș putea fi eu, nu?
Acest video este în memoria Sky King, Richard „Beebo” Russell.
Nu vreau să glorific sinuciderea lui,
e exact opusul a ceea ce vreau să fac pe internet.
Dar, cumva, povestea asta m-a mișcat profund.
I-a mișcat și pe mulți alții. Era un tip obișnuit...
Am primit scrisori și mesaje de la oameni din toată lumea,
din America de Sud până în Europa și India despre...
Voiau să se sinucidă, au citit povestea lui și nu au făcut-o.
Am mulți oameni care țin la mine.
Și o să-i dezamăgesc
când o să audă că am făcut asta.
Aș vrea să-mi cer scuze fiecăruia dintre ei.
Sunt doar un tip distrus.
Cred că am câteva șuruburi slăbite.
N-am realizat asta până acum.
Am primit sute de emailuri de la lucrători la sol,
echipaje de zbor, foști piloți, care...
spun practic...
fratele tău e un star rock.
A spus ce am zis cu toții.
Asta simțim cu toții.
Și îl văd ca pe cineva care a luptat
pentru cei marginalizați și numiți „șobolani de rampă”,
care își interiorizează sentimentele.
Și a scos la iveală adevărul.
Pentru unii, asta era tot ce aveau nevoie,
să audă că nu sunt singurii care se simt așa la muncă.
PARADA DE 4 IULIE
Generațiile tinere pierd ce am avut noi.
Noi am crezut în visul american.
Copiii de azi, chiar se întreabă care e visul american.
Nepotul meu, generația lui,
cred că au fost prinși chiar la mijloc,
când totul se schimba.
Chiar dacă economia e cea care se schimbă, oamenii vor crede
că nu pot atinge visul din vina lor.
Continuă.
E o durere care nu mă slăbește niciodată.
Dacă aș putea vorbi cu Beebo acum, i-aș trage una peste cap și i-aș zice:
„Ce naiba e în capul tău?”
Chiar aș face asta. Beebo, nu...
Vorbește cu mine.
Spune-mi.
Nu e nimic ce nu putem rezolva.
Vorbește cu mine.
V-a dezamăgit?
Doamne, nu.
A fost cel mai bun.
Nu m-a dezamăgit niciodată.
A fost...
Eram mândră de el.
Pe 9 noiembrie 2018, FBI a închis investigația.
Au stabilit că Richard ”Beebo” Russell
nu a comis un act de terorism.
Singura infracțiune a fost furtul unui avion.
Cineaștii au contactat-o pe Hannah
de mai multe ori și nu au primit răspuns.
În 2019, Alaska Air Group, compania mamă a Horizon,
a publicat Raportul Acționarilor.
Singura referință la Beebo
a fost în categoria „Altele”.
A asigurat acționarii:
„Pierderea aeronavei un eveniment asigurat integral, fără franșiză.”
Horizon afirmă că nu discriminează indivizii
pe baza clasei socio-economice sau a rasei.
Nu au primit nicio plângere privind termeni jignitori
ca „șobolani de rampă” sau „maimuțe pe remorcher”
Susțin că Richard „Beebo” Russell
a fost plătit conform legilor aplicabile.
Tocmai am văzut acest video. M-a emoționat.
Acest video este în memoria lui Sky King, Richard „Beebo” Russell.
M-am afundat în căutări despre Sky King și, Doamne, înregistrarea audio!
Sper că Sky King și acest mesaj te ajută și pe tine.
E aproape o poezie
că cineva care și-a petrecut cariera întreagă, măcar...
Dacă tu sau cineva cunoscut aveți dificultăți, adresați-vă profesioniștilor.
În loc să respecte regulile, nu avea nimic de pierdut.
A vrut să arate lumii de ce era capabil.
A făcut acrobații aeriene incredibile, inclusiv o rotație completă.
Un video cu el vorbind
cu controlorul aerian.
...despre sănătatea mentală
și diferitele moduri în care oamenii pot cere ajutor.
Am ascultat înregistrarea de câteva ori...
Am văzut alt video cu Sky King, deci...
dacă ai nevoie de mine.
Sunt mulți bărbați care poartă poveri grele.
Omule, îți spun,
poate fi cea mai importantă înregistrare...
După cum arată înregistrările,
intenția lui nu era să rănească pe cineva.
Avea dreptate când spunea
că sunt mulți oameni care l-au iubit.
Fă-ți rotirea în aer.
Fă-ți rotirea completă.
Dar aterizează în siguranță.
ÎN MEMORIA LUI RICHARD „BEEBO” RUSSEL 19 SEPTEMBRIE 1989 - 10 AUGUST 2018
FIU, FRATE, PRIETEN ȘI SOȚ IUBIT
Dacă tu sau cineva cunoscut aveți nevoie de ajutor,
există resurse care vă pot sprijini. Vizitează Hulu.com/findsupport
Subtitrarea: Raluca Adriana Sana